Na temelju članka 107. Zakona o odgoju i obrazovanju u osnovnoj i srednjoj školi (N.N. 87/08. 86/09., 92/10., 105/10., 90/11., 16/12. , 86/12.,126/12., 94/13.,152/14., 7/17 i 68/18 ) Osnovna škola Kneginec Gornji, Gornji Kneginec, Ulica učitelja Vjekoslava Kezele 7, 42 204 Turčin  raspisuje

**NATJEČAJ**

**za stručno osposobljavanje za rad bez zasnivanja radnog odnosa za radno mjesto**

* Učitelj/ica razredne nastav, na određeno, puno radno vrijeme 1 izvršitelj

Uz uvjete propisane Zakonom o odgoju i obrazovanju u osnovnoj i srednjoj školi(NN 87/08, 92/10,105/10-ispravak, 90/11., 86/12.,94/13,152/14, 7/17 i 68/18) te Pravilnika o odgovarajućoj vrsti obrazovanja učitelja i stručnih suradnika u osnovnoj školi NN 6/2019 kandidat/kinja mora biti nezaposlena osoba koja nema više od 12 mjeseci staža u zvanju za koje se obrazovala.

Potrebno zvanje; magistar/magistra primarnog obrazovanja

Uz pisanu prijavu na natječaj kandidati/kinje trebaju priložiti: zamolbu, životopis, diplomu, domovnicu, uvjerenje nadležnog suda da se protiv kandidata/kinje ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci i uvjerenje HZZ-a da se kandidat/kinja u trenutku podnošenja prijave vodi na evidenciji HZZ-a najmanje 30 dana. Isprave se prilažu u neovjerenoj preslici.

Prijavu je potrebno vlastoručno potpisati.

Sukladno članku 13. Zakona o ravnopravnosti spolova na natječaj se mogu prijaviti osobe oba spola.

Kandidat/kinja koji/a se poziva na pravo prednosti pri zapošljavanju prema posebnim propisima duži su u prijavi na natječaj pozvati se na to pravo i imaju prednost u odnosu na ostale kandidate/kinje samo pod jednakim uvjetima. Da bi ostvarili pravo prednosti pri zapošljavanju, kandidati/kinje koji/e ispunjavaju uvjete za ostvarivanje tog prava, dužni/e su uz prijavu na natječaj priložiti sve dokaze o ispunjavanju traženih uvjeta, te sve dokaze potrebne za ostvarivanje prava prednosti u skladu s posebnim propisima prema kojima isto pravo ostvaruju.

Kandidat/kinja koji/a pravo prednosti pri zapošljavaju ostvaruje prema odredbama Zakona o hrvatskim braniteljima iz domovinskog rata i članova njihovih obitelji (NN 121/17), dužan/na je uz prijavu na natječaj dostaviti dokaze iz članka 103.st.1. navedenog zakona koje se mogu pronaći na internetskim stranicama Ministarstva hrvatskih branitelja

[https://branitelji.gov.hr/UserDocsImages/NG/12Prosinac/Zapo%C5%A1ljavanje/Popis dokaza za ostvarivanje prava prednosti pri zapo%C5%A1ljavanju.pdf](https://branitelji.gov.hr/UserDocsImages/NG/12Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

 Rok za podnošenje prijava je osam dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje i mrežnim stranicama i oglasnoj ploči škole.

Kandidatom/kinjom prijavljenim/om na natječaj smatra se samo osoba koja podnese pravodobnu i potpunu prijavu te ispunjava formalne uvjete iz natječaja.

U skladu s odredbom EU2016/679 Europskog parlamenta i Vijeća Europe te Zakona o provedbi Opće uredbe o zaštiti osobnih podataka (NN 42/18) prijavom na natječaj kandidati/kinje daju privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Prijave s potrebnom dokumentacijom dostaviti na adresu:

Osnovna škola Kneginec Gornji, Gornji Kneginec, Ulica učitelja Vjekoslava Kezele 7, 42 204 Turčin (s naznakom „Za natječaj“)

Nepotpune i nepravodobne prijave neće se razmatrati. O rezultatima natječaja kandidati/kinje će biti obaviješteni/e u zakonskom roku putem web stranice škole.

Iznimno, ako se na natječaj prijavi kandidat/kinja ili kandidati/kinje koji/e se pozivaju na pravo prednosti pri zapošljavanju prema posebnim propisima, sve se kandidate/kinje izvješćuje pisanom preporučenom poštanskom pošiljkom s povratnicom.

Gornji Kneginec, 20. 9. 2019.